Nr. C 188/16 De Europæiske Fællesskabers Tidende 29. 7. 85 
Udtalelse om forslag til Rådets afgørelse om en aktion til forberedelse af RACE (F&U inden 
for avanceret kommunikationsteknologi for Europa) og Kommissionens rapport til Rådet om 
RACE 
(85/C 188/07) 
Rådet for de europæiske Fællesskaber besluttede den 16. april 1985 under henvisning til 
EØF-traktaten fakultativt at anmode, om Det økonomiske og sociale Udvalgs udtalelse om 
ovennævnte emne. 
Det forberedende arbejde henvistes til Udvalgets afdeling for industri, handel, håndværk og 
tjenesteydelser, som udpegede Herbert Nierhaus til ordfører. Afdelingen vedtog sin udtalelse 
den 8. maj 1985. 
Det økonomiske og sociale Udvalg vedtog på sin 227. plenarforsamling (mødet den 30. maj 
1985) enstemmigt følgende udtalelse: 
Den planlagte, forberedende aktion — RACE — definitionsfasen — er en del af et langsigtet 
forsknings- og udviklingsprojekt inden for avanceret informationsteknologi for Europa 
(RACE), som der redegøres nærmere for i Kommissionens rapport til Rådet am F&U-behov 
inden for telekommunikationsteknologi. Denne udtalelse omfatter derfor også Kommissio­
nens rapport. 
I. Generelle bemærkninger 
1. Telekommunikationen har nået forskellige udvik­
lingsniveauer i de enkelte EF-lande. Det langsigtede 
teknologiske mål, nemlig etablering af et ensartet net 
for al overførsel af lyd, billeder og data, hersker der 
dog principielt bred enighed om. Der er tale om en 
verdensomspændende teknologisk udviklingstendens 
med dybtvirkende økonomiske og sociale konse­
kvenser, hvor EF er nødt til at fastholde eller arbejde 
sig frem til en førende position, især i forhold til Japan 
og USA. 
2. Den teknologiske udvikling har direkte økonomisk 
betydning for de berørte erhvervsgrene inden for 
højteknologisektoren, som kræver stadig større 
markeder; endvidere har den teknologiske udvikling 
indirekte økonomisk betydning for alle erhvervs- og 
samfundslivets områder, idet hurtig og gnidningsløs 
informationsoverførsel vil blive en stadig mere betyd­
ningsfuld økonomisk faktor. 
3. Udvalget kan derfor generelt støtte Kommissionens 
planer med hensyn til forskning og udvikling inden for 
avanceret kommunikationsteknologi for Europa 
(RACE) og især forslaget til en forberedende aktion 
(RACE — definitionsfasen). 
II. Særlige bemærkninger til RACE 
1. Udvalget finder det væsentligt, at der sker en nøje 
afbalancering af nationale tiltag og EF-initiativer. 
Nettenes udbygning vil i første omgang foregå i de 
enkelte EF-lande, og udviklingen i medlemsstaterne vil 
derfor skride fremad uafhængigt af EF-initiativer. 2. RACE's hovedopgave bliver at sørge for, at udvik­
lingen i medlemsstaterne løbende afpasses efter EF's 
målsætninger, så divergerende teknologier hverken 
forsinker eller vanskeliggør integrationen. Det er særlig 
vigtigt og presserende at få udarbejdet en reference­
model for bredbåndskommunikation (IBC), fordi der 
herigennem vil blive skabt større klarhed omkring de 
teknologiske data og rammevilkår, inden der træffes 
politiske beslutninger i medlemsstaterne. 
3. Ved indførelsen af geografisk vidtspændende, inte­
grerede bredbåndsnet, i dette tilfælde dækkende hele 
Fællesskabet, er EF i modsætning til f. eks. USA nødt 
til at tage højde for sproglige hindringer ved overførsel 
af ord og data. Dette aspekt, som måske nok vil træde i 
baggrunden i den teknologiske F&U forud for 
markedsføringen, vil få stor betydning for den kvalita­
tive og kvantitative udvikling af den grænseoverskri­
dende informationsudveksling. Der vil i denne forbin­
delse opstå yderligere problemer med standardise­
ringen (f. eks. med hensyn til terminaler til datainput). 
Udvalget henstiller, at denne side af sagen tages med i 
billedet, når der skal udarbejdes en referencemodel for 
integreret bredbåndskommunikation (IBC). 
Udvalget kan tilslutte sig Kommissionens bemærkning 
om, at man kun kan nærme EF-landenes forskellige 
udviklingsniveauer inden for bredbåndsteknologi til 
hinanden, hvis medlemsstaterne er enige om strategier 
og aktioner. Endvidere er EF nødt til at lægge særlig 
vægt på spørgsmålet om standardisering og grænse­
flader, når det drejer sig om grænseoverskridende 
informationsudveksling. Udvalget understreger derfor 
også nødvendigheden af arbejdet i den særlige bred-
båndsgruppe, GSLB, der sammen med CEPT især bør 
have til opgave at harmonisere teleadministrationernes 
bestræbelser. 
29. 7. 85 De Europæiske Fællesskabers Tidende Nr. C 188/17 
4. Udvalget mener, at man nok bør undgå eventuel 
overlapning med dele af andre programmer, men at 
man dog samtidig bør udnytte relevante resultater af 
andre programmer, eksempelvis Esprit-programmet. 
Den planlagte støtte skal derfor omhyggeligt afstemmes 
med de øvrige programmer og tage sigte på specifikke 
aspekter inden for de nævnte problemområder. 
Udvalget foreslår at gøre støttesatserne mere variable, 
så også virksomheder, der har det tekniske grundlag i 
orden, men som savner et solidt økonomisk grundlag, 
får innovationsmuligheder. På forskningsområder, 
hvor udsigterne til industriel udnyttelse er meget lang­
sigtede, men hvor forskningen alligevel er af grundlæg­
gende betydning, bør der således i enkelttilfælde kunne 
ydes støtte på indtil 100% af omkostningerne, lige som 
tilfældet er i f. eks. USA og Japan. 
Man bør ikke glemme, at den samme metode anvendes 
i disse lande inden for forsvarsområdet, som jo ikke er 
et EF-anliggende, men at der også er tale om en kraftig 
afsmitning til det civile område. 
Endvidere er det nødvendigt med omfattende informa­
tion af potentielle kontraktpartnere, også blandt små og 
mellemstore virksomheder. 
Udvalget tvivler på, at støtteperioden på 18 måneder er 
tilstrækkelig til, at de nævnte F&U-projekter med lang 
forberedelsestid kan føre til brugbare resultater, selv 
om projekterne er begrænset til undersøgelser med 
henblik på kritisk vurdering af teknologioptionerne 
inden for RACE. 
5. Kommissionen henviser med rette til de hidtidige 
erfaringer med indførsel af nye kommunikationstjene­
ster, som tydeligt har vist, hvilke risici der er forbundet 
med at holde de tekniske aspekter adskilt fra markeds-, 
anvendelses- og brugerrettet forskning. Udvalget 
forventer derfor, at man allerede i definitionsfasen går 
nærmere ind på forbindelsen mellem brugere og udby­
dere af tjenesteydelser på den ene side og teknologiske 
alternativer på den anden side. Tilfredsstillende svar på 
bl. a. nedenstående spørgsmål vil være med til at 
afgøre, hvornår, i hvilket omfang og med hvilket cost/ 
Bruxelles, den 30. maj 1985. benefit-forhold de nye bredbåndsteknologier kan 
bringes i anvendelse: 
— Hvorledes vil de integrerede net ændre kvalitative 
og kvantitative vilkår på arbejdsmarkedet? 
— Hvorledes vil de berørte arbejdspladser ændre sig? 
Hvilke sociale konsekvenser kan forventes? Hvor­
ledes vil dette indvirke på behovet for uddannelse 
og videreuddannelse? 
— Hvorledes kan spørgsmålene om beskyttelse af 
personlige oplysninger og ophavsret (f. eks. med 
hensyn til software og ved brug af databanker) løses 
på tilfredsstillende, omfattende og overbevisende 
måde for både brugere og netoperatører? 
— Hvor stor er den private efterspørgsel efter nye 
tjenester såsom videotex, kabel-TV og videotelefon, 
og hvad afhænger denne efterspørgsel af, udover af 
omkostningerne? Gælder der særlige, kritiske 
omkostningsgrænser for privat udnyttelse af 
sådanne tjenesteydelser? 
6. Som konklusion fastslår Udvalget, at udvikling og 
indførelse af integrerede bredbåndsnet — som i vid 
udstrækning bygger på optoelektronik — bliver et 
vigtigt teknologisk område i det kommende tiår, og at 
EF i kraft af sin økonomiske struktur er nødt til at 
indtage en førende stilling i verden på dette område. 
Forarbejdet til etablering af EF-omspændende net må 
derfor sættes i gang snarest. Medlemsstaterne vil imid­
lertid sætte skub i F&U-impulserne og sørge for deres 
udnyttelse i praksis, således at de nationale net på 
længere sigt, måske indtil dette årtusindes udgang, 
knyttes stadig tættere sammen, forudsat at EF i rette tid 
afstikker de korrekte politiske og teknologiske retnings­
linjer. EF må derfor tilvejebringe den fornødne ramme, 
således at denne proces kan afvikles glidende og uden 
større forsinkelser eller teknologiske omveje. RACE-
programmet må anses for et logisk skridt i denne 
retning, og Udvalget lægger stor vægt på, at det 
gennemføres snarest. 
7. Udvalget opfordrer derfor Rådet til straks at sørge 
for, at dette nødvendige program igangsættes og 
gennemføres gnidningsløst og uden nogen form for 
forsinkelse. 
Gerd MUHR 
Formand for 
Det økonomiske og sociale Udvalg